CELEX: 32020D1580
Language: da
Date: 2020-10-23 00:00:00
Title: Rådets afgørelse (EU) 2020/1580 af 23. oktober 2020 om ændring af afgørelse (EU) 2020/721 med henblik på at medtage den holdning, der skal indtages på Den Europæiske Unions vegne på den 75. samling i Den Internationale Søfartsorganisations Komité til Beskyttelse af Havmiljøet og på den 102. samling i Den Internationale Søfartsorganisations Komité for Sikkerhed på Søen til godkendelsen af et MSC-MEPC.5-cirkulære om en model til aftale om autorisation af anerkendte organisationer, der handler på myndighedernes vegne

30.10.2020   
               
               
                  DA
               
               
                  Den Europæiske Unions Tidende
               
               
                  L 362/15
               
            
         RÅDETS AFGØRELSE (EU) 2020/1580
         af 23. oktober 2020
         om ændring af afgørelse (EU) 2020/721 med henblik på at medtage den holdning, der skal indtages på Den Europæiske Unions vegne på den 75. samling i Den Internationale Søfartsorganisations Komité til Beskyttelse af Havmiljøet og på den 102. samling i Den Internationale Søfartsorganisations Komité for Sikkerhed på Søen til godkendelsen af et MSC-MEPC.5-cirkulære om en model til aftale om autorisation af anerkendte organisationer, der handler på myndighedernes vegne
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Unionens tiltag inden for søtransport bør have til formål at beskytte havmiljøet og menneskers sundhed og at forbedre sikkerheden til søs.
                  
               
                     (2)
                  
                  
                     Den Internationale Søfartsorganisations (IMO's) Komité for Sikkerhed på Søen forventes på sin 102. samling, der afholdes den 4.-11. november 2020 (»MSC 102«), sammen med IMO's Komité til Beskyttelse af Havmiljøet at godkende et MSC-MEPC.5-cirkulære om en model til aftale om autorisation af anerkendte organisationer, der handler på myndighedernes vegne (»MSC-MEPC.5-cirkulæret«).
                  
               
                     (3)
                  
                  
                     IMO's Komité til Beskyttelse af Havmiljøet forventes på sin 75. samling, der afholdes den 16.-20. november 2020 (»MEPC 75«), sammen med IMO's Komité for Sikkerhed på Søen at godkende MSC-MEPC.5-cirkulæret.
                  
               
                     (4)
                  
                  
                     Den holdning, der skal indtages på Unionens vegne på MSC 102 og MEPC 75, bør fastlægges, da godkendelsen af MSC-MEPC.5-cirkulæret kan få afgørende indflydelse på EU-rettens indhold, nemlig Europa-Parlamentets og Rådets direktiv 2009/15/EF (1).
                  
               
                     (5)
                  
                  
                     Godkendelsen af MSC-MEPC.5-cirkulæret, som træder i stedet for MSC/cirkulære 710 og MEPC/cirkulære 307, vil indebære en ajourføring af modellen til aftale om autorisation af anerkendte organisationer, der handler på myndighedernes vegne, og bringe den i overensstemmelse med koden for anerkendte organisationer (IMO-resolution MSC.349(92) og MEPC.237(65)). Denne godkendelse vil bidrage til øget nøjagtighed, gennemsigtighed og ansvarlighed hos både flagstatens myndigheder og anerkendte organisationer på globalt plan.
                  
               
                     (6)
                  
                  
                     Unionen er hverken medlem af IMO eller kontraherende part i de relevante konventioner eller koder. Rådet bør derfor bemyndige medlemsstaterne til at fremføre Unionens holdning.
                  
               
                     (7)
                  
                  
                     Denne afgørelses anvendelsesområde bør begrænses til indholdet af det foreslåede MSC-MEPC.5-cirkulære, i det omfang dette cirkulære hører under Unionens enekompetence og kan berøre Unionens fælles regler. Denne afgørelse bør ikke berøre kompetencefordelingen mellem Unionen og medlemsstaterne.
                  
               
                     (8)
                  
                  
                     Rådets afgørelse (EU) 2020/721 af 19. maj 2020 (2) bør ændres, således at den omfatter en henvisning til godkendelsen af MSC-MEPC.5-cirkulæret —
                  
               VEDTAGET DENNE AFGØRELSE:
         
            Artikel 1
            I Rådets afgørelse (EU) 2020/721 foretages følgende ændringer:
            
                        1)
                     
                     
                        Titlen affattes således:
                        »Rådets afgørelse (EU) 2020/721 af 19. maj 2020 om den holdning, der skal indtages på Den Europæiske Unions vegne på den 75. samling i Den Internationale Søfartsorganisations Komité til Beskyttelse af Havmiljøet og på den 102. samling i Den Internationale Søfartsorganisations Komité for Sikkerhed på Søen, til vedtagelsen af ændringer af regel 2, 14 og 18 i og tillæg I og VI til bilag VI til den internationale konvention om forebyggelse af forurening fra skibe, af afsnit A-1, B, B-1, B-2 til B-4 i kapitel II-1 i den internationale konvention om sikkerhed for menneskeliv på søen, af afsnit A-1 og B-1 i den internationale kode for sikkerhed for skibe, der benytter gas eller andre brændstoffer med lavt flammepunkt og af resolution A.658(16) om anvendelsen og monteringen af retroreflekterende materialer på redningsudstyr og godkendelsen af et MSC-MEPC.5-cirkulære om en model til aftale om autorisation af anerkendte organisationer, der handler på myndighedernes vegne«.
                     
                  
                        2)
                     
                     
                        Artikel 1 affattes således:
                        
                           »Artikel 1
                           
                           Den holdning, der skal indtages på Unionens vegne på den 75. samling i Den Internationale Søfartsorganisations Komité til Beskyttelse af Havmiljøet, er at støtte vedtagelsen af ændringerne af regel 2, 14 og 18 i og tillæg I og VI til bilag VI til den internationale konvention om forebyggelse af forurening fra skibe som fastsat i bilaget til IMO-dokument MEPC 75/3 og godkendelsen af MSC-MEPC.5-cirkulæret som fastsat i bilag 8 til IMO-dokument III 6/15. Denne holdning omfatter de pågældende ændringer og det pågældende cirkulære, i det omfang disse ændringer og dette cirkulære hører under Unionens enekompetence og kan berøre Unionens fælles regler.«
                        
                     
                  
                        3)
                     
                     
                        Artikel 2 affattes således:
                        
                           »Artikel 2
                           
                              1.   Den holdning, der skal indtages på Unionens vegne på den 102. samling i Den Internationale Søfartsorganisations Komité for Sikkerhed på Søen, er at godkende MSC-MEPC.5-cirkulæret som fastsat i bilag 8 til IMO-dokument III 6/15 og at støtte vedtagelsen af ændringerne til:
                              
                                          a)
                                       
                                       
                                          afsnit A-1, B, B-1, B-2 til B-4 i kapitel II-1 i den internationale konvention om sikkerhed for menneskeliv på søen som fastsat i bilag 1 til IMO-dokument MSC 102/3
                                       
                                    
                                          b)
                                       
                                       
                                          afsnit A-1 og B-1 i den internationale kode for sikkerhed for skibe, der benytter gas eller andre brændstoffer med lavt flammepunkt, som fastsat i bilag 2 til IMO-dokument MSC 102/3
                                       
                                    
                                          c)
                                       
                                       
                                          resolution A.658(16) om anvendelsen og monteringen af retroreflekterende materialer på redningsudstyr.
                                       
                                    
                           
                              2.   Den i stk. 1 omhandlede holdning omfatter det pågældende cirkulære og de pågældende ændringer, i det omfang dette cirkulære og disse ændringer hører under Unionens enekompetence og kan berøre Unionens fælles regler.«
                           
                        
                     
                  
                        4)
                     
                     
                        Artikel 4 affattes således:
                        
                           »Artikel 4
                           
                           Medlemsstaterne bemyndiges herved til i Unionens interesse at give deres samtykke til at lade sig binde af de ændringer og det cirkulære, der er omhandlet i artikel 1 og 2, i det omfang disse ændringer og dette cirkulære hører under Unionens enekompetence.«
                        
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 23. oktober 2020.
            
               
                  På Rådets vegne
               
               S. SCHULZE
               
                  Formand
               
            
         
         
            (1)  Europa-Parlamentets og Rådets direktiv 2009/15/EF af 23. april 2009 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed (EUT L 131 af 28.5.2009, s. 47).
         
            (2)  Rådets afgørelse (EU) 2020/721 af 19. maj 2020 om den holdning, der skal indtages på Den Europæiske Unions vegne på den 75. samling i Den Internationale Søfartsorganisations Komité til Beskyttelse af Havmiljøet og på den 102. samling i Den Internationale Søfartsorganisations Komité for Sikkerhed på Søen, til vedtagelsen af ændringer af regel 2, 14 og 18 i og tillæg I og VI til bilag VI til den internationale konvention om forebyggelse af forurening fra skibe, af afsnit A-1, B, B-1, B-2 til B-4 i kapitel II-1 i den internationale konvention om sikkerhed for menneskeliv på søen, af afsnit A-1 og B-1 i den internationale kode for sikkerhed for skibe, der benytter gas eller andre brændstoffer med lavt flammepunkt og af resolution A.658(16) om anvendelsen og monteringen af retroreflekterende materialer på redningsudstyr (EUT L 171 af 2.6.2020, s. 1).